# **DECIZIA ETAPEI DE ÎNCADRARE**

 **PROIECT**

Ca urmare a solicitării de emitere a acordului de mediu adresate de **SUNWIN RO ONE S.R.L.,** cu sediul în Municipiul Timișoara, str. Tache Ionescu, nr. 46/B, județul Timiș, pentru proiectul: “***Construire parc fotovoltaic , împrejmuire teren și racordare la Sen*** *”****,*** propus a fi amplasat în județul Sălaj, mun. Zalău,extravilan, parcela Noghei, f.n. înregistrată la A.P.M Sălaj cu nr. 3645 din 31.05.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.10.2023, că proiectul: “ ***Construire parc fotovoltaic , împrejmuire teren și racordare la Sen*** *”****,*** propus a fi amplasat în județul Sălaj, mun. Zalău,extravilan, parcela Noghei, f.n

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 3, lit. a) – instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul, Graiul Sălajului, Ziarul anunț de mediu, Magazin Sălăjean, afişare și înregistrare anunţ la sediul Primăriei Municipiului Zalău, precum și la sediul și pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu.

**b)** Caracteristicile proiectului:

b1) dimensiunea si concepţia întregului proiect: se propune:

- Se propune construirea unui parc fotovoltaic ce va fi situat în extravilanul municipului Zalau. Parcelele pe care se va amplasa parcul agrofotovoltaic sunt înscrise în CF Nr. 61102 municipiul Zalau, nr. cad. 61102 cu suptafața de 179.900 mp.

- Se propune realizarea unui parc fotovoltaic la sol de o putere instalata de 17749 KWp d.c. respectiv 14400 kW a.c., prin amplasarea de panouri solare cu anexele necesare (posturi de transformare, container lucru personal operare/pază) şi împrejmuirea terenului.

 Din suprafața amplasamentului de 179900 mp:

* 93874 mpvor fi ocupaţi de stelajele cu panouri fotovoltaice şi construcţiile anexe ;
* 25 mp va avea trotuarul pietonal;
* 4 mp va avea platforma betonată pentru deșeuri;
* 13572 mp vor fi drumurile interioare ;
* 4962 mp va avea drumul de acces;
* 6884 mp vor fi ocupați de drumul paralel cu calea ferată;
* 60579 mp vor rămâne ca spaţiu verde.

 - Sistemul fotovoltaic de producere a curentului electric pentru acest parc va fi format din panouri (module) fotovoltaice amplasate pe suporturi fixe (mese) metalice înșiruite pe direcția est-vest, invertoare şi transformatoare de putere.

-Prin realizarea Parcului Fotovoltaic se doreste valorificarea potentialului energetic al radiatiei solare, prin transformarea acesteia in electricitate, consecintele acestui proces fiind benefice mediului inconjurator. Acest proces presupune inlocuirea energiei electrice produse in instalatii termoenergetice cu energie electrica produsa din surse regenerabile.

-Realizarea investitiei parcului fotovoltaic presupune amplasarea pe sol structuri metalice care vor sustine panourile fotovoltaice. Acestea vor transforma energia radiatiei solare in energie electrica cu ajutorul panourilor fotovoltaice, aceasta fiind injectata in reteau locala de distributie electrica.

Pozitionarea proiectului s-a facut tinand de numerosi factori printre care:

* valorile anuale inregistrate ale radiatiei solară;
* pozitionarea in afara ariilor de protectie naturală;
* utilizarea tehnologiilor avansate;
* pozitionarea proiectului în apropierea liniilor electrice;
* asigurarea accesului auto cat mai usor;
* geomorfologia solului;
* categoria de incadrare a terenului agricol – slab productiv;
* topografia terenului.

Producerea energiei electrice rezultata din transformarea energiei solare nu presupune eliberarea de substante poluante in atmosfera iar fiecare kWh produs datorita acestui proces permite evitarea eliminarii in atmosfera a 0,5 kg de CO2 (gaz responsabil pentru efectul de sera) rezultate din producere unui kWh prin metode traditionale.

**1.Date tehnice generale proiectate**

Un = 0.8 kV / 20 kV

Putere instalata (kW) : Pi = 17749 kW

Putere debitata (KW) : Pa = 14400 kW

**2. Instalatia electrica proiectata**

-Pentru realizarea instalatiei se vor instala in totalitate Panourile fotovoltaice vor avea o putere nominala de 580 W din siliciu monocristalin, fiind instalate un numar de 30602 panouri. Eficienta panourilor este de cel putin 20.9%.

- Panourile vor fi instalate pe stringuri de cate 28 module, invertoarele fiind in numar de 48 bucati, de 300 kVA sau similar astfel incat puterea insumata a invertoarelor sa nu depaseasca 17.749 MW puterea debitat in c.a.

-Panourile fotovoltaice vor fi montate pe stringuri, mai multe stringuri se vor racorda în paralel, în cutii de conexiuni – string box (SB) sau direct in invertoare, in functie de tipul constructive ales al invertorului. În continuare, daca va fi cazul, mai multe string box-uri pot fi conectate în paralel într-o cutie de conexiuni – junction box (JB). Fiecare JB se va racorda la câte un invertor.

-Modulele solare fotovoltaice vor fi montate pe structuri metalice orientate catre sud care combină piese din oțel zincat și aluminiu, formând o structură fixată la sol.

-Stelajele metalice cu rol de susţinerea panourilor vor fi tip mese realizate din profile de oţel formate din ansambluri compuse din riglă şi picioare (contravântuite) care se încastrază în pământ prin intermediul unor fundații de beton. Solidarizarea riglelor se face cu traverse metalice, pe care se vor monta panourile fotovoltaice. Pe fiecare masă se vor amplasa 28 panouri fotovoltaice dispuse portret, pe două rânduri. În locurile în care nu se pot amplasa stelaje de 28 de panouri, se vor folosi câte 2 mese de 12, respectiv 14 panouri.

-Unghiul de înclinare a panourilor față de orizontală este de 20-25°, înălţimea maximă a ansamblului va fi de aproximativ 2,40 m de la nivelul solului, iar înălţimea liberă sub riglele de susținere va fi de minim 60 cm.

- Terenul în stare naturală ce va putea fi utilizat în scop agricol pentru culturi ce pot crește în condiții de semi-umbră (iarbă furajeră, lucernă).

-Cablurile de la panourile fotovoltaice vor fi conectate la invertoare care transformă curentul continuu generat de panourile fotovoltaice în curent alternativ. Ansamblul va cuprinde: sistemul de montare, de control şi măsură, echipamentele electrice, racordurile în cablu şi cutii de conexiune.

-Pe langã instalaţia propriu-zisã, vor fi amplasate câteva unitãţi de tip container, ce vin gata confecţionate şi urmeazã sã se amplaseze pe fundaţiile aferente, în interiorul incintei.

-Racordarea parcului fotovoltaic la sistem se va realiza printr-un cablu subteran la o statie de inalta tensiune nou proiectata, de 20/110kV, care va avea amplasamentul langa centrala fotovoltaica propusa.

-Aceasta statie este gestionata de operatorul de distributie local.

-Productia de energie electrica debitata va fi direcționată către stația de înaltă tensiune.

 **A.Instalatia de stringuri se va realiza astfel:**

Pe fiecare string se vor conecta cate 14 sau 28 de panouri de 580 W iar stringurile se vor conecta in paralel la intrarea in invertoare. Toate stringurile vor fi protejate cu sigurante fuzibile dismensionate corespunzator si cu descarcatoare pentru protectia la supratensiune.

**1.Instalatia aferenta invertoarelor se va realiza astfel:**

Invertoare de string :

1.Invertoarele vor fi amplasate in spatele structurii metalice a panourilor, sub panouri, fiind protejate de razele solare si conditii meteo nefavorabile. Acestea se vor poza astfel incat baza de jos sa aiba o inaltime de minim 50-60 cm fata de sol.

2.Invertoarele nu vor avea protectie la cablu la iesirea imediata din invertoare. Aceasta protectie se va realiza in tablourilor de conexiuni unde se vor lega invertoarele. Aceasta protectie se realizeaza astfel deoarece invertoarele se alimenteaza doar din panouri si nu de la retea, protectia principala fiind setata la 1.2 - 1.4 x In (curentul nominal) al sirului de panouri pe c.c.

3.Se vor folosi 120 invertoare de tip string (putere 300 kW) pentru toata suprafata aferenta panourilor solare. Pe fiecare invertor vor fi conectate cate 15-18 stringuri, aproximativ.

4.Invertoarele se vor lega prin cablu armat (cu rezistenta marita la deteriorari mecanice si conditii meteo nefavorabile) la Posturile de transformare.

**B. Instalatia electrica proiectata pentru Posturile de Transformare Fotovoltaice**

-Pentru evacuarea energiei produse in reteaua de distributie, se va monta 10 posturi de transformare, de 1600 KVA in interiorului parcului fotovoltaic care vor avea urmatoarele caracteristici:

-Post de transformare de 1x1600 kVA de dimensiuni aproximative 2700x2500x5500 (HxAxL [mm]), dimensiuni fundatie 600x2450x5450 (HxAxL [mm]), in anvelopa de beton echipata cu bare 20kV, 630A, 16kA si cu:

-1 celula de transformator echipata cu separator si separator de punere la pamint, 630A, intreruptor fix in vid cu actionare manuala, contacte auxiliare separator si intrerupator, separator de punere la pamint in aval, rezistenta anticondens 230Vc.a., indicator capacitiv de prezenta tensiune cu contact auxiliar, releu de protectie la supratemperatura si releu de inregistrare date functionare transformator, functie de protectie de maxima tensiune;

-1 Celula de linie (sau 2 celule în funcție de configurație conform planuri ) pentru Racord, 24 kV – 630 A – 16 kA in SF6, prevazuta cu separator cu CLP, cu mecanism de actionare cu levier a separatorului montat pe panoul frontal al celulei, rezistenta de incalzire anticondens, indicator capacitiv de prezenta a tensiunii cu contact auxiliar, indicator capacitiv de semnalizare a scurtcircuitelor mono si trifazice cu contact auxiliar.

-Transformator cu pierderi normale in ulei 20/0.8 kV, 1600 kVA, respectiv transformator cu pierderi normale in ulei 20/0.8 kV, 400 kVA tensiune de scurtcircuit 6%, Dyn5, IP 00;

-Tabloul de Distributie Joasa Tensiune (TDRI) echipat cu 10 separatoare cu fuzibil 315 A tip NH3, 1 separator NH3 rezerva neechipat, 1 separator NH00 rezerva, capat de tablou format din disjunctor tripolar In = 3000A, 3P, 800V, debrosabil, inclusiv cu semnalizari si protectii tehnologice trafo.

-Senzor de fum prevazut cu semnalizare acustica si optica ,echipat cu un releu pentru transmitere la distanta semnal, alimentat de la 3 baterii interne 1,5V

-Tablou servicii proprii cu separator general echipat cu separator cu fuzibili ultra rapizi In=63A,

-Rezerva de spatiu pentru 1 celula tip PT+Masura, minim 750 = 750 mm ;

-Anvelopele sunt prevazute cu orificii acces cabluri, canale de cabluri, cuva de beton pentru trafo, ventilator cu P=200W, grile de ventilatie pentru ambele compartimente;

-Intre posturile de trasnformare si punctul de conexiuni (PC) si apoi pana la Statia de conexiuni se va poza cablu de medie tensiune tip NA2XS(FL)2Y.

Din posturile de transformare prin liniii ingropate se va poza cablu pana la Statia de transformare care are rolul de a ridica tensiunea de la 20kV la 110kV inainte de a injecta energia electrica in sistemul electroenergetic.

**Punctul de conexiune de 20 KV va fi tratat detaliata in proiectul de racordare la sistemul electroenergetic.**

 **C.Instalatia de impamantare si paratrasnet pentru protectie:**

-Se va realiza o priza de pamant tehnologica din platbanda Ol-Zn 40x4 mmp amplasata la 0.9 metri adancime si electrozi Ol-Zn h=1.5m, d=100mm.

-Gardul se va lega la priza de pamant a parcului in 4 puncte diferite.

-Invertoarele de asemenea vor fi legate la priza de pamant tehnologica sau la picioarele de sustinere a structurilor metalice care sustin panourile prin platbanda 40x4mmp sau MyF 1x16 mmp.

-In cazul in care la masurarea prizei de pamant, aceasta nu corespunde valorii de sub 1 ohm, aceasta se va completa cu eletrozi de impamantare Ol-Zn h=1.5m, d=100mm.

-Pentru posturile de transformare se vor executa prize de pamant cu 3 contururi din platbanda Ol-Zn de 40x4 mmp si un contur format din electrozi Ol-Zn h=2.5m, d=2.5” in total 8 sau 16 bucati. Aceasta va fi legata la priza de pamant a parcului fotovoltaic.

**D.AMENAJĂRI EXTERIOARE**

-Circulaţia în interiorul parcului se va face, în scopul montării şi întreţinerii panourilor, pe drumuri cu stratul de uzură din piatră spartă compactată, cu lăţimea medie de 3,50 m.

În zonele de acces se va realiza câte o platformă din piatră spartă, pentru parcarea vehiculelor echipelor de mentenanță. S-au prevăzut 4 locuri de parcare pe terenul nr. cad. 164516 și 3 locuri de parcare pe terenul nr. cad. 164517 deoarece se estimează ca nr maxim de persoane ce vor fi prezente simultan pentru activitățile de pază și întreținere a parcului este 6.

 Împrejmuirea se va amplasa la 0,20 m de limita de proprietate (înspre interior) faţă de limitele de proprietate, iar fundațiile stâlpilor de gard se vor executa doar în interiorul incintei

Gardul va fi confecţionat din panouri de gard din plasa metalică, pe montanţi din ţeavă, cu protecţie din sârmă ghimpată, având înălţimea de maxim 2,50 m. Montanții vor fi încastrați în sol prin intermediul unei fundații de beton. Aceasta se va realiza în întrgime în interiorul limitei de proprietate a parcelelor.

-Accesele la teren se vor amenaja din drumul de exploatare prin porţi metalice batante, având câte o intrare prevăzută cu o poartă auto cu deschiderea de 5 m şi una pietonală cu deschiderea de 1m.pentru fiecare parcelă. Lungimea totală a împrejmuirii va fi de 7196 m:

- 3335 m - pe terenul nr. cad. 164516

- 3861 m - pe terenul nr. cad. 164517

b2) cumularea cu alte proiecte existente și/sau aprobate: lucrările necesare realizării proiectului nu se suprapun cu alte proiecte existente sau planificate în zonă.

b3) utilizarea resurselor naturale, în special a solului, a terenurilor, a apei si a biodiversităţii: în perioada de execuție a proiectului se vor folosi cantitățile necesare calculate prin proiect de nisip și pietriș, achizitionate de la furnizori autorizati. Se va utiliza apă tehnologică pentru umectarea betonului și a drumurilor din interiorul șantierului în perioadele calde și pentru a stopa existenta pulberilor în suspensie.

b4) cantitatea si tipurile de deşeuri generate/gestionate: Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea si alte efecte negative: se vor respecta limitele prevăzute de normele în vigoare.

**Măsuri pentru protecția calității apelor:**

* Manipularea deșeurilor se va realiza astfel încât să se evite dizolvarea şi antrenarea lor de către apele de precipitaţii.
* Lucrările de reparații și întreținere a utilajelor din șantier se vor realiza în ateliere/service-uri specializate.
* Folosirea de utilaje cu revizia tehnică făcută (valabilă) care nu vor avea pierderi de carburanți și/sau de lubrifianți.
* Aplicarea în caz de necesitate a măsurilor de prevenire și combatere a poluării accidentale, conform prevederilor legislației în vigoare, cum ar fi: interzicerea spălării autovehiculelor/ utilajelor în zona de amplasament a proiectului; luarea tuturor măsurilor necesare pentru a se evita deversarea/ descărcărea de ape uzate, deșeuri lichide sau solide, carburanți sau emulsii pe terenuri, în ape de suprafață sau subterane.

**Măsuri pentru protecția aerului:**

- sursele de poluanţi pentru aer, poluanţi, inclusiv surse de mirosuri

Pot fi emisiile de gaze de eşapament de la motoarele utilajelor angrenate în lucrările de construcţii: monoxid de carbon (CO), oxizi de azot (NO), oxizi de sulf(SO2), particule;

- emisiile de pulberi (particule în suspensie) rezultate în urma transportului de materiale necesare, excavări;

- instalaţiile pentru reţinerea şi dispersia poluanţilor în atmosferă.

Poluarea generată de autovehicule si utilaje se încadrează în limitele admise, toate autovehiculele fiind supuse reviziei tehnice, în cadrul unităţilor autorizate, unde pe lângă starea tehnică generală se măsoară şi noxele generate de gazele arse.

**Măsuri generale pentru protecția împotriva zgomotului și vibrațiilor:**

Poluanţii de natură fizică şi biologică pot genera efecte de poluare grave în cazul în care prezenţa acestora în mediu depăşeşte limita de suportabilitate.

Având în vedere tipul activităţii pot să apară două tipuri de poluanţi:

Pentru faza de construire, sursele de zgomot şi vibraţii sunt reprezentate de utilajele/ echipamentele şi mijloacele de transport folosite.

Sunt surse cu acƫiune limitatǎ ȋn timpul zilei, utilajele fiind în funcțiune doar în limita capacității de manoperă.

- amenajările şi dotările pentru protecţia împotriva zgomotului şi vibraţiilor.

Pentru protecţia împotriva vibraţiilor nu sunt necesare măsuri speciale, posibilitatea propagării vibraţiilor în împrejurimile proiectului este foarte redusă.

 - aplicarea unui măsuri de management adecvate în perioada de construcţie:

 - realizarea întreținerilor curente și periodice ale utilajelor/ instalatiilor/ vehiculelor ce vor fi

utilizate pentru asigurarea menținerii nivelului de zgomot garantat de producătorii acestora.

**Măsuri pentru protecția solului și subsolului:**

-Execuţia lucrărilor se va face numai de către o unitate specializată în execuţia acestui tip de lucrări, în baza unui proiect tehnic de execuție.

-Organizarea de şantier (amplasarea de barăci pentru scule, depozite mici de materiale) se va face în locuri stabilite de comun acord executant - beneficiar. Organizarea execuţiei lucrărilor se va face numai în spatiul desemnat de comun acord, fără a fi afectate spaţii publice (trotuare, carosabil, etc.).

-Prepararea semifabricatelor se va face în instalaţii centralizate, autorizate în acest scop, transportul lor pe şantier făcându-se numai pe măsura punerii lor în operă.

-Materialele rezultate din săpături, etc se vor transporta şi depozita în locuri special amenajate și pentru care se obţin toate avizele şi acordurile organelor locale abilitate.

-Curăţenia pe şantier se va asigura prin grija executantului şi va fi controlată de beneficar prin intermediul inspectorului de şantier.

În cadrul activitatii desfasurate sunt urmatoarele dotari/instalatii pentru protectia solului si a subsolului:

 -containere si spatii de depozitare pentru colectarea selectiva a deseurilor

Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023;

-În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări de organizare de șantier**:

-Începerea execuţiei lucrărilor aferente acestei investiţii, se va face numai după delimitarea suprafeţei amplasamentului, a traseelor de acces, a zonelor de depozitare temporar a materialelor şi echipamentelor, stabilite de comun acord între beneficiar şi executant.

Se au în vedere:

- delimitarea zonelor de lucru pentru realizarea obiectivului de investiţie;

- se va dota şi organiza în baza proiectului de organizare de şantier inclus în proiectul de execuţie,se vor stabili zonele de parcare a autovehiculelor şi utilajelor;

- organizarea de şantier se va realiza în interiorul amplasamentului, in zona proiectului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;

- alimentarea cu apa se va realiza prin achizitionarea de apa potabila din reteaua comerciala.

-Întreţinerea utilajelor şi a mijloacelor de transport se vor realiza in ateliere de reparatii autorizate, în vederea evitării scurgerilor de combustibili şi uleiuri uzate pe sol.

-Utilajele/mijloacele de transport nu se vor spăla în zona aferentă amplasamentului, decât în spalatorii auto autorizate. La iesirea de pe amplasament se vor curata cauciucurile camioanelor.

-La finalizarea lucrărilor, terenul afectat va fi refăcut;

-Deşeurile municipale amestecate generate vor fi colectate, stocate temporar în pubele şi vor

fi preluate de către operatorul local.

b6) riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

c) Amplasarea proiectelor:

    c1) utilizarea actuală si aprobată a terenurilor: conform certificatului de urbanism nr. 375 din 12.05.2023 emis de Primăria Municipiului Zalău, imobilul este constituit din teren proprietate privată înscris în CF nr. 61102 Zalău, nr. cad. 61102 în suprafața de 179,900,00 mp si este situat în extravilanul Municipiului Zalău

c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia: Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul.

d) Tipurile si caracteristicile impactului potenţial:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie și funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie și funcţionare;

 d5) probabilitatea impactului - redusă, în condiţiile exploatării instalaţiilor în conformitate cu procedurile de lucru și respectării legislației în vigoare. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Filomela Pop